04.06.2020. ir saņemti ieinteresētā piegādātāja jautājumi par atklātu konkursu „Pārtikas produktu piegāde Rīgas pilsētas izglītības iestādēm”, identifikācijas Nr. RD IKSD 2020/6 (turpmāk – Iepirkums), par Iepirkuma Tehnisko un finanšu piedāvājumu:

1. jautājums pozīcijai: Nr.10. „Brokastu pārslas, rudzu”, vai drīkst piedāvāt dažādu formu brokastu pārslas atsevišķi, piemēram: pārslas, bumbiņas, gredzeni, nevis brokastu pārslas dažādas formas vienā paciņā?

**Atbilde uz ieinteresētā piegādātāja 1.jautājumu:**

Jā, “Brokastu pārslas, rudzu” var būt dažādas formas.

1. jautājums pozīcijām: Nr.15. „Aprikozes žāvētas, bez kauliņiem”, Nr.21. „Plūmes, žāvētas, bez kauliņiem”, Nr.22. „Rozīnes, bez kauliņiem”, vai drīkst to sastāvā būt konservants: sēra dioksīds, kas ir atļauts pēc MK 172.noteikumiem?

**Atbilde uz ieinteresētā piegādātāja 2.jautājumu:**

Atbilstoši tehniskās specifikācijas prasībām preču Nr.15. „Aprikozes žāvētas, bez kauliņiem”, Nr.21. „Plūmes, žāvētas, bez kauliņiem”, Nr.22. „Rozīnes, bez kauliņiem”  sastāvā **nedrīkst būt** konservants: sēra dioksīds.

1. jautājums pozīcijai Nr.29. „Dārzeņi, saldēti”, cik daudz saldētu dārzeņu veidu ir jābūt vienā pakā? (Varam piedāvāt trīs, četrus vai piecus dārzeņu veidus vienā pakā).

**Atbilde uz** **ieinteresētā piegādātāja 3.jautājumu:**

Precei Nr.29. „Dārzeņi, saldēti” tehniskā specifikācijā **nav noteikts, cik daudz saldētu dārzeņu veidu  jābūt vienā pakā.** Ir prasīts „dārzeņu maisījums”, un maisījums veidojas, ja ir vismaz divas sastāvdaļas. Maksimālais saldētu dārzeņu veidu skaits nav noteikts.

1. jautājums pozīcijām: Nr.35. „Tēja zāļu, porciju maisiņos”, Nr.36. „Tēja, zāļu” aprakstā jūs uzrakstījāt, ka tējai ir jābūt: Gatavota no kaltētu augu daļām (tikai lapas, kāti un ziedi), nav saberzta putekļos. Vai maisiņā ir jābūt tējai, kura sastāv no lapām, kātiem un ziediem? Vai var būt atsevišķi? Piemēram: vai ar lapām, vai ar lapām un kātiem, vai tikai ar ziediem.

**Atbilde** **uz ieinteresētā piegādātāja 4.jautājumu:**

Preču Nr.35. „Tēja zāļu, porciju maisiņos”, Nr.36. „Tēja, zāļu” sastāvā jābūt **vienai vai vairākām auga daļām**(ar augu daļām domāti: lapas, kāti un ziedi). Maisiņā var būt  tēja, kas sastāv no lapām, kātiem un ziediem, vai tikai no ziediem, vai tikai no lapām un kātiem,  u. tml. Galvenais, lai tējas sastāvā nav augļu.

1. jautājums pozīcijai: Nr.103. „Putraimi miežu”, aprakstā jūs uzrakstījāt, ka miežu putraimiem ir jābūt: Birstoši, sausi, veselo kodoliņu saturs ne mazāk kā 99%, vienmērīga lieluma. Miežu putraimos nevar būt veseli kodoli, tā kā tā ir putra un veselie kodoliņi var būt tikai miežu graudos. Lūdzam izlabojiet tehnisko specifikāciju.

**Atbilde uz ieinteresētā piegādātāja 5.jautājumu:**

Precei Nr.103. "Putraimi miežu” aprakstā ir norādīts, ka  miežu putraimiem ir jābūt "Birstoši, sausi, veselo kodoliņu saturs ne mazāk kā 99%, vienmērīga lieluma".  Miežu putraimus var uzskatīt par kodoliem, jo miežu putraimus iegūst, mieža graudus atbrīvojot no ārējā apvalka un tad tos skaldot. Arī  šo darbību rezultātā putraima masu veido kodols - grauda iekšējā daļa (endosperma).  Miežu graudi pēc ārējā apvalka noņemšanas netiek samalti, tiem aizvien var atšķirt (izdalīt) atsevišķus kodolus.

1. jautājums pozīcijai: Nr.127. „Tuncis eļļā, gabaliņos”, vai šajā pozīcijā var piedāvāt tādu veidu kā makreļtunzivi eļļā, gabaliņos? Tā ir viena no tuņča šķirnēm, Latvijas tirgū ir tikai makreļtunzivs un nav citu veidu.

**Atbilde uz ieinteresētā piegādātāja 6.jautājumu:**

Precei Nr.127. "Tuncis eļļā, gabaliņos” **var piedāvāt arī makreļtunzivi eļļā** (*Auxis thazard, Auxis rochei*), kas ir viena no tunča sugām. Tehniskā specifikācijā nav prasīta noteikta tunča suga. Latvijas tirgū ir pieejami arī tunča konservi no svītrainās tunzivs (*Katsuwonus pelamis*) un dzeltenspuru tunzivs (*Thunnus albacares*).